OzLabs/hebrew-wiki-articles huggingface dataset:
סידי בנור

סידי בנור (בערבית: سيدي بنور) היא עיר במחוז קזבלנקה, מרוקו.

העיר ממוקמת במרחק של 67 ק"מ דרומית לעיר אל-ג'דידה וכ-120 ק"מ צפונית-מערבית לעיר מרקש. אוכלוסיית סידי בנור מונה כ-55,815 תושבים, זאת לאחר שעברה גדילה משמעותית עם הפיכת העיר לבירת פרובינציית סידי בנור.

== אטימולוגיה ==
שם העיר, כמו גם הפרובינציה בה היא נמצאת הנושאת שם זהה, נובע משמו של השייח' הסופי המרוקאי הידוע אבי-ינור (בערבית: أبي ينور), שבשילוב שתי המילים המרכיבות את שמו נוצרה המילה "בנור"; לעומת זאת, המילה "סידי" היא כינוי ידוע בארצות צפון אפריקה עבור אדם שהוא צאצא ישיר של הנביא מוחמד, וניתן למצוא ערים רבות נוספות בעלות המילה "סידי" בשמן (כדוגמת סידי בראני או סידי בו-סעיד).

== כלכלה ==
כלכלת העיר מבוססת בעיקר על חקלאות, ככל שמאפשרים תנאי האקלים של צפון מרוקו: ייצור ניכר של העיר כולל גידול בקר וחקלאות צמחית, שהם גם עיקרי הייצור של ערים נוספות באזור, כמו מרקש, קזבלנקה, אל-ג'דידה ואגאדיר. בעיר נמצא השוק הגדול ביותר במרוקו, הנקרא "שוק אל-טלאט" (בערבית: سوق الثلاثاء, בתרגום חופשי: "שוק יום שלישי") הנפתח פעם בשבוע בימי ראשון, אז נמכרת בו המאכלים המשובחים ביותר של העיר מאותו שבוע.

דרך התחבורה העיקרית אל העיר ומחוצה לה הוא דרך הכביש הלאומי N7 המקשר בין אל ג'דידה למרקש ועובר, בין היתר, בסידי בנור.

== גאוגרפיה ==
העיר שוכנת באזור גבוה וקריר ביחס למרוקו, מעט דרום-מזרחית לחוף הים התיכון. גובה העיר הוא 252 מטרים מעל פני הים והטמפרטורה בה נעה בין 30 ועד 40 מעלות צלזיוס בקיץ ל-20 ואף 10 מעלות בחודשי החורף<ref name=":0"></ref>. כמו כן, העיר סובלת מחוסר במשקעים מרבית השנה<ref name=":0" />.

== קישורים חיצוניים ==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מרוקו: אתרי מורשת עולמית
קטגוריה:אפריקה: מושבות פורטוגזיות לשעבר
קטגוריה:מרוקו: ערים
קטגוריה:יישובים שהוקמו ב-1922
גבעת סיריוס

גבעת סיריוס או סיריוס נול (באנגלית: Sirius Knoll) היא גבעה נישאת ובולטת, המכוסה קרח, במרכז חצי האי טריניטי, בחצי האי האנטארקטי, בארץ גרהאם שבאנטארקטיקה.

גובהה של הגבעה 1,010 מטרים מעל פני הים.

הגבעה ממוקמת 2.28 קילומטרים צפונית מזרחית להר סקיילר.

הגבעה מהווה את הקצה הצפון-מזרחי של רמת דטרויט בחלקו המרכזי של חצי האי טריניטי.

הגבעה מתנשאת מעל קרחון ראסל המערבי שמצפון לה. 

== היסטוריה ==
=== גילוי ומיפוי הגבעה ===

הגבעה מופתה לראשונה באוגוסט 1946 על ידי סקר שטחי חסות איי פוקלנד.

=== מקור השם ===

שמה של הגבעה ניתן לה על ידי סקר שטחי חסות איי פוקלנד.

הגבעה (וכן הר קניקולה הסמוך) נקראת על שם הכוכב סיריוס - הכוכב הבהיר ביותר בשמי כדור הארץ.

שם זה ניתן על ידי הסקר לאחר שמשלחת המזחלות של סקר שטחי חסות איי פוקלנד באביב 1948 ראתה באתר זה לראשונה את השמש זורחת (בתום החורף האנטארקטי בו לא זורחת השמש).

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA278&lpg=PA278&dq=%22Sirius+Knoll%22&source=bl&ots=qcPHvsOcx7&sig=ACfU3U30BppSECQKenMWl1mrBrw6BAS0gA&hl=en&sa=X&ved=2ahUKEwiuoJai5arvAhXM-aQKHailCFk4HhDoATADegQIAhAD#v=onepage&q=%22Sirius%20Knoll%22&f=false Sailing Directions (planning Guide) and (enroute) for Antarctica], P 278</div>

<div class="mw-content-ltr">• National Imagery and Mapping Agency 2002, [https://books.google.co.il/books?id=tZffAAAAMAAJ&pg=PA102&lpg=PA102&dq=%22Sirius+Knoll%22&source=bl&ots=OMBE8Qe6Rt&sig=ACfU3U1g_l7CGTZ3UaufpbUJJUjo_nkB0w&hl=en&sa=X&ved=2ahUKEwiuoJai5arvAhXM-aQKHailCFk4HhDoATACegQIAxAD#v=onepage&q=%22Sirius%20Knoll%22&f=false Sailing Directions (planning Guide) and (enroute) for Antarctica], P 102</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:13889 גבעת סיריוס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=131656 גבעת סיריוס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13336&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR גבעת סיריוס] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/sirius_knoll מחשבון מרחקים - המרחק מגבעת סיריוס לאתרים סמוכים]

== הערות שוליים ==

סיריוס
סיריוס
קומק ARJ21

קומק ARJ21 שיאנגפנג (באנגלית: Comac ARJ21 Xiangfeng, בסינית: 翔凤) הוא מטוס נוסעים אזורי מסחרי, שיכול לשאת בין 78–90 נוסעים. המטוס מתוכנן על ידי חברת קומק הסינית. טיסת הבכורה של המטוס נערכה ב-28 בנובמבר 2008, ותחילת ייצורו המסחרי החלה בשנת 2016. פיתוח המטוס החל במרץ 2002, האב-טיפוס הראשון הוצג ב-21 בדצמבר 2007, ויצא לטיסת הבכורה שלו ב-28 בנובמבר 2008 משאנגחאי.

מטוס זה מהווה חלק מן המאמצים של הסינים לשבור את הדואופול של החברות בואינג ואיירבוס בשוק המטוסים האזרחיים. מטוס זה מתוכנן להחליף את המקדונל דאגלס MD-80 והמקדונל דאגלס MD-90.

==קישורים חיצוניים==

קטגוריה:מטוסי נוסעים
קטגוריה:כלי טיס סיניים
שרה ססיליה הריסון

שרה ססיליה הריסון (באנגלית: Sarah Cecilia Harrison; ) הייתה אמנית אירית והאישה הראשונה שכיהנה במועצת העיר דבלין.

== ביוגרפיה ==
שרה הריסון, נולדה למשפחה אמידה בהוליווד, מחוז דאון. היא הייתה אחייניתו הגדולה של הרפורמר והתעשיין הנרי ג'וי מקראקן.<ref></ref> בגיל עשר נפטר אביה והיא ומשפחתה עברו להתגורר בלונדון.<ref></ref>

הריסון למדה בבית הספר בלונדון, שם זכתה במדליית כסף מטעם יוניברסיטי קולג', לונדון, על ציור עתיקות. היא למדה בבית הספר לאומנות סלייד בין השנים 1878–1885 וזכתה במלגת סלייד. היא טיילה רבות ביבשת במסגרת לימודיה כולל פריז, איטליה ואמסטרדם.<ref>Snoddy, Theo (1996). Dictionary of Irish Artists 20th Century second edition. 16 Upper Pembroke Street, Dublin 2, Ireland: Merlin publishing. pp. 225–226</ref>

== קריירה ==
בשנת 1889 עברה הריסון לדבלין והתבססה כאחת מאמני הדיוקן המובילים באירלנד. היא הגישה 60 ציורים לתערוכה השנתית של האקדמיה המלכותית ועבודות רבות נוספות לאקדמיה המלכותית בלונדון במהלך הקריירה שלה. היא הייתה אקדמית כבוד של האקדמיה המלכותית לאולסטר לאמנויות.

אחיה של הריסון היה תומך של צ'ארלס סטיוארט פרנל וחבר פרלמנט של טיפררי. היא ערכה קמפיין להרחבת ההקלות למובטלים בעלי כושר עבודה ופעלה לקידום זכויות נשים. היא הייתה מעורבת מקרוב במאמציו של יו ליין להקים גלריה לאמנות מודרנית בדבלין.

לאחר מותו של ליין בשנת 1915, היא טענה שהם התארסו בכוונה להינשא. דיוקנו של ליין משנת 1914 הוא אחת מיצירותיה הידועות ביותר. הריסון מעולם לא התחתנה.

הריסון קבורה בבית העלמין של הר ג'רום, על הכותרת על מצבתה כתוב "אומנית וחברת העניים".

הסגנון האמנותי של הריסון מדויק ומציאותי. ישנן דוגמאות לעבודותיה באוספי הגלריה הלאומית של אירלנד, גלריה יו ליין, במשרד העבודות הציבוריות, הגלריה הלאומית לפורטרטים הסקוטית, מוזיאון אולסטר והמוזיאונים הלאומיים צפון אירלנד.

שרה ססיליה הריסון ידועה כאמנית, לאומנית, רפורמית חברתית ופמיניסטית.<ref></ref>

ב-24 בנובמבר 2014 ציורה 'דיוקן של קוראת צעירה' נמכר במכירה פומבית תמורת 6,600 אירו.

== פמיניזם ==
במשך כ-30 שנה הייתה שרה חלק מלוחמות לרפורמה חברתית וזכויות הנשים באירלנד. בשנת 1912 היא הייתה האישה הראשונה שנבחרה למועצת העיר דבלין. כאן עבדה בשיתוף פעולה הדוק עם אלדר אלפי בירן.

== גלריה ==
<gallery mode="packed" heights="180">
Conolly Norman Harrison.JPG|דיוקן נורמן הריסון
Portrait of Henry Harrison .PNG|דיוקן הנרי הריסון
Portrait of Sir Hugh Lane P11313.jpg|דיוקן יו ליין
Self-Portrait - Sarah Cecilia Harrison.PNG|דיוקן עצמי
</gallery>

== קישורים חיצוניים ==

== הערות שוליים ==

קטגוריה:ציירות איריות
קטגוריה:ציירות בריטיות
קטגוריה:פעילות חברתיות בריטיות
קטגוריה:פמיניסטיות בריטיות
קטגוריה:פעילות זכויות נשים
קטגוריה:ציירים בריטים
קטגוריה:פעילים חברתיים בריטים
קטגוריה:פמיניסטים בריטים
קטגוריה:בריטיות שנולדו ב-1863
קטגוריה:בריטים שנולדו ב-1863
קטגוריה:בריטיות שנפטרו ב-1941
קטגוריה:בריטים שנפטרו ב-1941
בית הספר נאות קטיף

בית הספר נאות קטיף היה בית ספר יסודי וחטיבת ביניים ממלכתי דתי אזורי, שהוקם ב-1978 בנווה דקלים ונסגר ב-2005, עם פינוי גוש קטיף.

בשיאו מנה בית הספר כ-630 תלמידים<ref></ref><ref></ref>.

== היסטוריה ==
בית הספר הוקם ב-1978 בנוה דקלים, ההתנחלות המרכזית בגוש קטיף אך בשנתו הראשונה של בית הספר ולאור העובדה שהכיל כ-3 כיתות לימוד בלבד (כיתות א' עד ג' בלבד) מבנה הבית הספר היה המבנה שלימים יהפוך לאחת המכולות של היישוב הסמוך לנווה דקלים, נצר חזני.

לאחר התגברות הביקוש לכיתות לימוד נוספות הוחלט להעביר את מיקום למושב קטיף, שם המבנה הכיל כ-6 כיתות לימוד, הפעם מכיתה א' עד כיתה ד'. בנוסף לכך, באותה שנה הוקמה בסמוך לבית הספר ספרייה שימשה את הילדים שלמדו בבית הספר.

בית הספר הועבר בשנית בינואר 1983, לנווה דקלים (שם גם נשאר עד פינוי גוש קטיף ב-2005) והיה למעשה מבנה הראשון ביישוב שהוקם עוד באותה שנה. בטקס החניכה השתתף שר השיכון, דוד לוי<ref></ref>.

בפברואר 1990 נחנך מבנה חטיבת הביניים של בית הספר. 4 שנים לאחר מכן, בינואר 1994 הוחלט במסגרת פגישה עם סגן שר החינוך, מיכה גולדמן להרחיב את מתחם בית הספר ולהקים בו מגרשי ספורט ומשחקים. שנבנו מספר חודשים לאחר מכן.

ב-1995, עם התקדמות תהליך אוסלו אורגנה בכניסה לבית הספר מחאה רבת משתתפים שקראה להפסיק את התהליך לאור הוויתרים המדיניים שהיו צפויים בעקבותיו.

=== הפיגוע באוטובוס הילדים ===

ב-20 בנובמבר 2000 (כ"ב בחשוון ה'תשס"א) תכננו מספר מחבלים פלסטינים פגיעה בקו אוטובוס שהסיע תלמידים ואת סגל בית הספר מכפר דרום לבית הספר נאות קטיף ולאחר מכן גם לתלמוד התורה בהתנחלות עצמונה שבהמשך הדרך.

בשעה 7:38, על ציר טנצ'ר במרחק של כ-700 מטרים מכפר דרום, הפעילו שלושה מחבלים אשר שכבו בתוך פרדס פחות מ-100 מטרים מן הכביש, מטען נפץ באמצעות כבל חשמלי, אשר ירה פצצת מרגמה בקוטר 120 מ"מ אל חלקו התחתון הקדמי של האוטובוס. כן פוצצו מטענים נוספים. מעוצמת הפיצוץ נפערו חורים גדולים בדופן האוטובוס הממוגן, וחלקי מטען חדרו לתוכו לאורך כל ארכו.

נהג האוטובוס נפגע קל בפיצוץ והמשיך בנסיעה מרחק של כמה מאות מטרים, עד לצומת גוש קטיף. שניים מן היושבים בקדמת האוטובוס נהרגו במקום: מרים אמיתי, מורה באולפנת נווה דקלים בת 35, נשואה ואם לארבעה, וגבריאל ביטון, איש צוות האחזקה בבית הספר נאות קטיף בן 34, נשוי ואב לשישה. תשעה נוספים נפצעו, רובם ילדים<ref name=":0"></ref>.

=== תוכנית ההתנתקות ===
ביולי 2005, בתום 27 שנים בהם פעל בית הספר, פונה בית הספר יחד עם כל המבנים שהיו בנווה דקלים במסגרת תוכנית ההתנתקות. על אף העובדה שהתוכנית אושרה בכנסת כבר בפברואר של אותה שנה התעקשו כ-80% מהורי התלמידים לרשום את ילדיהם לשנת הלימודים הבאה בבית הספר, בתקווה כי התוכנית לא תצא לפועל או תכשל. אם לא די בכך, מנהל בית הספר, הרב יוסי קרקובר טען בראיון לתקשורת כי ההרשמה לבית הספר גדלה ונרשמו כ-50 תלמידים חדשים.

לאחר ביצוע התוכנית פתחה אוניברסיטת אל-אקצא קמפוס שעושה שימוש במרכז המסחרי של היישוב ומתחם בית הספר.
== קישורים חיצוניים ==
* 

== הערות שוליים ==

נאות קטיף
קטגוריה:נוה דקלים
נאות קטיף, בית ספר
דיולה מאהלר

דיולה מאהלר (בהונגרית: Mahler Gyula; ציפר, 12 באוגוסט 1866<ref>[https://www.familysearch.org/ark:/61903/3:1:9Q97-Y39C-P9W?i=709&cc=1554443&cat=1436215 Cíferi izr. hitközség születési anyakönyve, 137/1866. folyószám.]</ref> – 1941)<ref>http://www.nevpont.hu/view/6889</ref> היה רופא יהודי-הונגרי, אחיו של אדוארד מאהלר. דיולה מאהלר גורש מווינה ב-15 במרץ 1941 לפולין, לכפר בדרום מזרח פולין ומת כנראה במחנה ההשמדה בלז'ץ.

== ביוגרפיה ==
דיולה מאהלר נולד במשפחה יהודית כבנם של שלמה מאהלר (1823–1895), הרב של ציפר, ושל קלרה רגנר (1822–1897). סבו וסבתו היו משני הצדדים איגנץ מאהלר, נטי מאהלר; משה רגנר, צציליה לייכנר. לימים אביו נבחר לרב הראשי הניאולוגי של העיר ברטיסלבה (1873–1895). דיולה נולד הצעיר משלושה בנים. אחיו הגדול מיקשה מאהלר (אוקטובר 1846 – ברטיסלאבה, 23 ביולי 1919) היה מורה בתיכון ואחיו האמצעי אדואר (אדה) מדען. הוא סיים את הגימנסיה בברטיסלאבה בשנת 1884. אחר כך למד באוניברסיטת וינה, שם קיבל תואר דוקטור לרפואה בשנת 1889. הוא עבד בבית החולים הציבורי בווינה וכן בפוליקליניקה הכללית במחלקה הראשונה. באפריל 1896 הפך לעוזר בכיתה של א. שטופלה ובינואר 1897 הפך למרצה. משנת 1890 היה חבר באיגוד חוקרי הטבע והרופאים הגרמני וכן ב-Société française d'Hygiène בפריז. ב-5 במרץ 1941 גורש על ידי הנאצים מווינה למודליבוריצה בדרום מזרח פולין.<ref>[https://www.geni.com/people/Dr-Julius-Mahler/6000000025377130278 Geni adatlap]</ref> הוא נספה בשואה בין השנים 1941–1942.

ב-24 במאי 1896 התחתן בווינה עם סבינה ליכטנשטיין. בנם, פרידריך, נולד ב-25 בנובמבר 1897 בווינה.<ref>[https://www.familysearch.org/ark:/61903/3:1:33S7-LB2Q-HS9?i=162&wc=MQB6-K68%3A344266801%2C344618001%2C345016001&cc=2028320 Születési kivonata, Bécs - Geburtsanzeigen 1897 Nr. 2834-3264 (Nov.-Dez.)]</ref>

== מאמריו ==
הופיעו ב:
<div class="mw-content-ltr">
* Wiener Allgemeine Medicin Zeitung (1886. Chazar Kabed, 1887. Die älteste Blutuntersuchung, Die Medicin und der ärztliche Stand der alten Griechen);
* Freies hygienisches Blatt (1888. Die Hygiene der Ernährung im Säuglingsalter);
* Internationale Klinische Rundschau (1890. Ueber Wesen und Werth der Schutzpocken-Impfung, Zur Reform der medicinischen Studien)
* Aerztlicher Centralanzeigerben (1890. Hygiene und sociales Leben, Die Hygiene des Säuglingsalters, Die Hygiene der Schule, Die Hygiene der Ernährung) sat.
</div>

== עבודותיו ==
<div class="mw-content-ltr">
* Repertorium der Physiologie. וינה, 1897. שני כרכים. (מהדורה שנייה, מהדורה שלישית 1901)
* Repertorium der Hygiene. לייפציג, 1898. שני כרכים. (מהדורה שנייה)
* Therapeutisches Lexikon. וינה, 1899.
</div>

== לקריאה נוספת ==
* יוז'ף סיניאי: חייהם ויצירותיהם של סופרים הונגרים. 1891–1914.
* לקסיקון יהודי הונגרי. 1929. 
* מחוז ברטיסלבה והעיר ברטיסלבה (מחוזות וערי הונגריה, 1904) עמ' 445.

== הערות שוליים ==

קטגוריה:רופאים יהודים הונגרים
קטגוריה:נספים במחנה הריכוז בלז'ץ
קטגוריה:הונגרים שנולדו ב-1866
קטגוריה:הונגרים שנפטרו ב-1944
גרוויל וין

גרוויל מיינארד וין (באנגלית: Greville Maynard Wynne; 19 במרץ 1919<ref>[http://www.authorandbookinfo.com/ngcoba/wy.htm New General Catalog of Old Books and Authors]</ref> – 28 בפברואר 1990) היה מהנדס ואיש עסקים בריטי, שגויס על ידי ה-MI6 בשל נסיעותיו התכופות למזרח אירופה. הוא נודע כמי ששימש כשליח להעברת מידע סודי ביותר ללונדון מהסוכן הסובייטי אולג פנקובסקי.

בסופו של דבר נעצרו שניהם על ידי הק.ג.ב. באוקטובר 1962, והורשעו בריגול. פנקובסקי הוצא להורג בשנה שלאחר מכן, וין נידון לשמונה שנים בכלא לוביאנקה. הוא נאבק בבריאות מתדרדרת, ושוחרר בשנת 1964 לאחר שהבריטים ארגנו עסקת חילופי שבויים עם המרגל הסובייטי קונון מולודי.

== ביוגרפיה ==
וין היה מהנדס חשמל, שהוכשר באוניברסיטת נוטינגהאם. מאוחר יותר הוא עבר לעסקים ונסע לעיתים קרובות דרך מזרח אירופה.

בנובמבר 1960 גויס על ידי ה-MI6, שביקש ממנו לערוך מסע מכירות למוסקבה,<ref name="Schecter 1992"></ref> שם יצר קשר עם אולג פנקובסקי, קצין בכיר במודיעין הצבאי הסובייטי. פנקובסקי הציע קודם לכן לרגל עבור המערב.

מאוחר יותר הפך וין למתווך ושליח של פנקובסקי, והבריח מודיעין סובייטי חשאי ביותר ללונדון במסגרת נסיעותיו התכופות לברית המועצות.<ref name="Brook-Shepherd 1989"></ref>

פעילויות הריגול של וין ופנקובסקי התגלו בסופו של דבר על ידי הק.ג.ב. שני הגברים נעצרו באוקטובר 1962, בערך בזמן משבר הטילים בקובה.<ref name="Schecter 1992"/> פנקובסקי נידון למוות והוצא להורג בשנה שלאחר מכן. וין נעצר בבודפשט, הונגריה על ידי השירותים החשאיים שלה ב-2 בנובמבר 1962 והוסגר לידי ברית המועצות.

וין הורשע בריגול ב-11 במאי 1963 ונידון לשמונה שנות מאסר. הוא הוחזק בתנאים קשים בלוביאנקה. באפריל 1964, על רקע הדאגה הבריטית לבריאותו המידרדרת,<ref name="Schecter 1992"/> שוחרר וין תמורת המרגל הסובייטי קונון מולודי (הידוע גם בשם גורדון לונסדייל).<ref name="West 1991"></ref>

לאחר שחרורו חזר וין לקריירה העסקית שלו.<ref></ref> וין נאבק בדיכאון ובאלכוהוליזם בעקבות המאסר<ref name="West 1991"/> ומת מסרטן הגרון בבית החולים קרומוול בלונדון ב-28 בפברואר 1990, כשהוא בן 70.<ref></ref>

במשך חייו כתב וין שני ספרים על עבודתו עבור המודיעין הבריטי: האיש ממוסקבה (1967) והאיש מאודסה (1981). בספרים אלה טען כי גויס על ידי ה-MI5 כבר במלחמת העולם השנייה, הרבה לפני עבודתו עם פנקובסקי.

עם זאת, היסטוריונים מטילים ספק בתיאור זה. מחברי הספר "המרגל שהציל את העולם" כתבו: "הוא [וין] לא היה בעל ניסיון או הכשרה קודמת."<ref name="Schecter 1992"/> אחרים ערכו הערכות דומות, וקבעו כי וין היה אזרח בעת גיוסו ל-MI6 בשנת 1960.<ref name="Brook-Shepherd 1989"/><ref name="West 1991"/>

== בתרבות הפופולרית ==
* וין גולם על ידי דייוויד קלדר בסדרת הטלוויזיה של ה-BBC Wynne and Penkovsky משנת 1985.
* הוא גולם על ידי פיטר לינדפורד בדוקו-דרמה של ה-BBC "סודות הגרעין".
* בקולנוע הוא גולם על ידי בנדיקט קמברבאץ' בסרט "השליח האנגלי", שהוקרן לראשונה בינואר 2020.

== לקריאה נוספת ==
* William Durie, The British Garrison Berlin 1945-1994, 2012
* Greville Wynne, The Man From Moscow. London: Hutchinson & Co, 1967 (hard cover). London: Arrow, 1968 (paperback).

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אנשי MI6
קטגוריה:אנשי MI5
קטגוריה:מורשעים בדין
קטגוריה:מרגלים שפעלו ברוסיה
קטגוריה:בוגרי אוניברסיטת נוטינגהאם
קטגוריה:בריטים שנולדו ב-1919
קטגוריה:בריטים שנפטרו ב-1990
לאונרדו (סדרת טלוויזיה)

לאונרדו (באיטלקית: Leonardo) היא דרמה היסטורית, שיצרו פרנק ספוטניץ וסטיב תומפסון. הסדרה הופקה על ידי Lux Vide האיטלקית בשיתוף עם Rai Fiction, Sony Pictures Entertainment, Big Light בשיתוף עם France Télévisions ורשת RTVE.<ref></ref> הסדרה מגוללת את קורות חייו של לאונרדו דה וינצ'י.<ref></ref><ref></ref><ref></ref> פרק הבכורה של הסדרה שודר במרץ 2021 ברשת Rai 1 האיטלקית.

== שחקנים ודמויות ==
* איידן טרנר בתפקיד לאונרדו דה וינצ'י
* ג'אנקרלו ג'אניני בתפקיד ורוקיו
* אלסנדרו ספרדוטי בתפקיד של תומאסו מאסיני
* מטילדה דה אנג'ליס בתפקיד קתרינה דה קרמונה
* פרדי היימור בתפקיד סטפנו ג'יראלדי
* ג'יימס ד'ארסי בתפקיד לודוביקו ספורצה
* מקס בנט בתפקיד צ'זארה בורג'ה
* מרים דלמזיו בתפקיד ביאטריס ד'אסטה
* רובין רנוצ'י בתפקיד פיירו דה וינצ'י
* קרלוס קואבס - סלאי

== קישורים חיצוניים ==
* 

* [https://www.youtube.com/watch?v=EcNuWnDL7_k לאונרדו - איידן טרנר - מבט ראשון]

== הערות שוליים ==

קטגוריה:לאונרדו דה וינצ'י
קטגוריה:סדרות דרמה בריטיות
קטגוריה:סדרות דרמה היסטוריות
קטגוריה:סדרות טלוויזיה איטלקיות
קטגוריה:סדרות טלוויזיה בריטיות שעלו לשידור בשנות ה-2020
קטגוריה:סדרות טלוויזיה צרפתיות
קטגוריה:תוכניות טלוויזיה שמתרחשות ברומא
קבוצת מערב אירופה ואחרות

מפת המדינות החברות ב-WEOG
קבוצת מדינות מערב אירופה ומדינות אחרות (באנגלית: Western European and Other States Group או WEOG), היא אחת מחמש הקבוצות האזוריות של האומות המאוחדות, והיא מורכבת מ-28 מדינות בעיקר ממערב אירופה, אך גם מאוקיאניה, צפון אמריקה ומערב אסיה.

הקבוצה היא קבוצת דיונים לא מחייבת, בה נדונים נושאים הנוגעים לעניינים אזוריים ובינלאומיים. בנוסף, הקבוצה פועלת להקצאת תפקידים בגופי האו"ם על ידי העמדת מועמדים מהאזור.

בניגוד לרוב הקבוצות האזוריות האחרות, WEOG היא יוצאת דופן, מכיוון שגאוגרפיה איננה הגורם המגדיר היחיד לחברות בה. במקום זאת, החברות מבוססת על מכנה גאו-פוליטית משותף, כלומר המדינות החברות שלה חולקות מכנה משותף מערבי-דמוקרטי. לדוגמה, קנדה, אוסטרליה וניו זילנד חברות ב-WEOG אף על פי שאינן קרובות גאוגרפית למערב אירופה, אלא הן בעלות מאפיינים תרבותיים ופוליטיים משותפים עם מדינות מערב אירופה, בפרט, בריטניה.
==חברות==

מדינה משקיפה
* אינה רשמית חברה בשום קבוצה אזורית, אלא משתתפת בפגישות של WEOG כמשקיפה, ונחשבת כחברה בקבוצה לצורכי בחירות מועמדים למוסדות האו"ם.

==ישראל==
בעוד שמדינת ישראל ממוקמת גאוגרפית במערב אסיה, ישראל נחסמה מלהצטרף לקבוצת אסיה-פסיפיק על ידי מספר מדינות ערב. מאז הקמת הקבוצות האזוריות באו"ם בראשית שנות ה-60, ישראל לא הייתה מסוגלת להשתתף בהתייעצויות הפוליטיות והמקצועיות במסגרת האומות המאוחדות וסוכנויותיה. היא גם לא הצליחה לבחור את נציגיה למוסדות האו"ם בשל העובדה שהיא לא הייתה חלק מאף קבוצה אזורית.

במאי 2000, מדינת ישראל הפכה לחברה זמנית ב-WEOG בסניף ניו יורק של האו"ם, מה שאיפשר לה להציע מועמדים לבחירות לגופים שונים של האו"ם. עם זאת, חברות זמנית זו עדיין מנעה מישראל להשתתף בפעילות במשרדי האו"ם בז'נבה, בניירובי, ברומא ובווינה. ב-30 באפריל 2004 העביר בית הנבחרים של ארצות הברית החלטה הקוראת לשלב את ישראל באופן מלא ב-WEOG, והדבר הושג במאי 2004, אז קיבלה ישראל מעמד קבועה בהליכי ה-WOEG בניו יורק.

ב-13 ביוני 2005 נבחר שגרירי ישראל דן גילרמן להיות אחד מ-21 סגני נשיא עצרת האו"ם, כנציג מדינות WEOG. הנציג הישראלי היחיד שקדם לגילרמן בתפקיד סגן נשיא עצרת האו"ם היה אבא אבן בשנת 1952. בספטמבר 2005 הגיש גילרמן בקשה בשם ישראל לחברות במועצת הביטחון של האומות המאוחדות.

ב-2008 שימשה שגרירת ישראל באו"ם, גבריאלה שלו, כיושבת הראש התורנית של מדינות WEOG.

ביוני 2011 השגריר רון פרושאור ייצג את קבוצת מדינות WEOG בהליכי בחירתו של המזכ"ל באן קי-מון.

בנובמבר 2013 התקבלה ישראל להליכי WEOG גם במטה האו"ם בז'נבה, החל מ-1 בינואר 2014.

==הערות שוליים==

קטגוריה:ארגוני האומות המאוחדות
אנליין קריאל

אנליין קריאל (באנגלית: Anneline Kriel; נולדה ב-28 ביולי 1955) היא דוגמנית ושחקנית דרום אפריקאית.

==ביוגרפיה==
קריאל נולדה בפרטוריה ולה שני אחים, לאחר התיכון היא למדה דרמה באוניברסיטת פרטוריה.

בהיותה סטודנטית זכתה בתואר "מיס דרום אפריקה", בתחרות מיס עולם 1974 הייתה הסגנית הראשונה, לאחר ארבעה ימים הזוכה הלן מורגן הודחה מהתואר והיא הוכתרה כמיס עולם. בתקופה זו שרר משטר אפרטהייד בדרום אפריקה והייתה מחאה בתקשורת על כהונתה כמיס עולם, במסגרת החרם שהיה עליה מספר מדינות וביניהן בריטניה סירבו לקבל אותה כמיס עולם כחלק ממסעותיה ברחבי העולם, הזמרת שירלי באסי אף היא מחתה נגדה.

לאחר מכן היא פיתחה קריירת דוגמנות ועבדה באיטליה במשך חמש שנים, היא גם הופיעה בפרסום לבירה האיטלקית "Peroni Brewery".

ב-1976 הופיעה בעירום במגזין הדרום אפריקאי "Sunday Times".

בנוסף היא גם עסקה בדוגמנות בפריז ובניו יורק תחת סוכנות הדוגמנות עלית של ג'ון קזאבלנקס.

כזמרת היא הוציאה ב-1981 את הסינגל "He Took Off My Romeos". כשחקנית היא הופיעה במספר סרטים וסדרות טלוויזיה.

היא נשואה בפעם השלישית.

== קישורים חיצוניים ==

קטגוריה:זוכות בתחרות מיס עולם
קטגוריה:דוגמניות דרום אפריקאיות
קטגוריה:שחקניות קולנוע וטלוויזיה דרום אפריקאיות
קטגוריה:ילידות 1955
קטגוריה:דרום אפריקאים שנולדו ב-1955
קטגוריה:משתתפות בתחרות מיס עולם 1974
Long Story Short

Long Story Short (בעברית: בקיצור) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן התשיעי שלה, Evermore.<ref name=":0"></ref><ref name=":5"></ref> השיר יצא לאור ב-11 בדצמבר 2020, על ידי חברת התקליטים ריפבליק רקורדס, ביחד עם שאר שירי האלבום.<ref name=":0" /><ref name=":5" /> השיר נכתב על ידי סוויפט וארון דסנר והופק על ידי דסנר גם כן. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים.<ref name=":0" /><ref name=":5" />

עם יציאתו, "Long Story Short" זכה לביקורות חיוביות מטעם מבקרי המוזיקה, תוך שב-Nylon סקרו אותו לעומק.<ref></ref> גם במצעדי הפזמונים זכה להצלחה רבה, כאשר דורג במקום ה-68 במצעד הבילבורד הוט 100,<ref></ref> תוך שדורג במקום ה-14 במצעד שירי הרוק & האלטרנטיביים,<ref></ref> ובמקום ה-14 במצעד השירים האלטרנטיביים.<ref></ref>

== רקע וכתיבה ==
"Long Story Short" הוא שיר אינדי רוק, בו נעשה שימוש בתופים מתוכנתים, גיטרות ומיתרים. במהלכו סוויפט מסכמת את הרגעים הגרועים בחייה בשיר ומציינת את גאולתה האישית.<ref></ref> מעבר לכך, פורסם כי השיר הוקלט במהלך שנת 2020, בעת שמגפת הקורונה פקדה את העולם. הוא הוקלט ביחד עם שאר שירי Evermore.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות.<ref></ref>

== סוגה ומשמעות ==
Evermore הוא אלבום רוק אלטרנטיבי, צ'מבר רוק, ופולק-פופ, המכיל בתוכו מוזיקה מינימליסטית, אינדי פולק וצ'מבר פופ;<ref name=":11"></ref> עם זאת, הוא מכיל גם מוזיקה ניסיונית.<ref></ref> הוא מאופיין בצלילים אקוסטיים ותואר כ"אלבום חורפי",<ref name=":12"></ref> בו נעשה שימוש בכלי נגינה רבים ושונים. בנוסף לכך, נעשה במסגרתו שימוש בפינגר סטייל, גיטרות חשמליות, גיטרות אקוסטיות, פסנתרים, סינתיסייזרים, מנדולינות, מכונת תופים, כלי מיתר, מלוטרונים, חלילים, קרני יער וצ'לואים.<ref name=":9"></ref>

ברצועות כמו "Gold Rush" ו-"Long Story Short", המפעם הוא מפעם פופ, עם שימוש בהוק.<ref name=":14"></ref>

== ביקורת ==
כלפי השיר הופנו ביקורות חיוביות, תוך שהוא דורג במקום ה-45 ברשימת "167 השירים הטובים ביותר של טיילור סוויפט, לפי דירוג" שפורסמה על ידי BuzzFeed.<ref name=":2" />

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|רולינג סטון
|כל 206 השירים של טיילור סוויפט, לפי דירוג
|137
|<ref></ref>
|-
|BuzzFeed
|167 השירים הטובים ביותר של טיילור סוויפט, לפי דירוג
|45
|<ref name=":2"></ref>
|-
|Vulture
|179 השירים הטובים ביותר של טיילור סוויפט, לפי דירוג
|60
|<ref></ref>
|}

== קרדיטים וצוות ==
כל הקרדיטים שלהלן לקוחים מטיידל,<ref></ref> ופיצ'פורק.<ref name=":1"></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|11 בדצמבר 2020
|הזרמת מוזיקה • הורדה דיגיטלית
|ריפבליק
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ארון דסנר
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ארון דסנר
צ'יף קיף

קית' פארל קוזארט (באנגלית: Keith Farrelle Cozart; נולד ב-15 באוגוסט 1995), הידוע בשם הבמה צ'יף קיף (Chief Keef), הוא ראפר, זמר, פזמונאי ומפיק מוזיקלי אמריקאי. קיף סומן על ידי מבקרים כהשפעה גדולה על תת-סוגת ההיפ הופ דריל.<ref name="theoutline.com"></ref><ref name="Artist - Chief Keef" /><ref name="hypefreshmag.com"></ref>

==ביוגרפיה==
המוזיקה של קוזארט הפכה לפופולרית לראשונה בנעוריו בתחילת העשור השני של המאה ה-21 בקרב תלמידי תיכון מדרום שיקגו.<ref name="am"></ref> בשנת 2012, הסינגל המקומי הפופולרי שלו "I Don't Like" זכה לרמיקס של הראפר קניה וסט והגיע ל-20 הראשונים במצעד שירי הראפ של הבילבורד, תוך שעזר לפופולריות של המוזיקה של קוזארט.

מלחמה בין חברות תקליטים מרכזיות שונות הובילה את קיף לחתום עם חברת אינטרסקופ רקורדס. בדצמבר 2012 הוציא את אלבום הבכורה שלו, Finally Rich, מתוכו הסינגלים "I Don't Like" ו-"Love Sosa", שסייעו לפופולריות סוגת הדריל בשיקגו.<ref name="Artist - Chief Keef"></ref> האלבום עצמו זכה לשבחים, הגיע למקום השני במצעד אלבומי הראפ והגיע למעמד הזהב, לפי איגוד תעשיית ההקלטות האמריקאי. בשנת 2013, התארח בשיר "Hold My Liquor" של קניה וסט, מתוך אלבומו החמישי Yeezus.

צ'יף קיף התמודד עם בעיות משפטיות מתמשכות במהלך הקריירה שלו, כולל אישומי החזקת נשק, עונשי מעצר בית ואיסור הופעות שהוטל על ידי רשויות שיקגו.<ref></ref> אף על פי שעזב את אינטרסקופ רקורדס וחתם בלייבל 1017 רקורדס בסוף 2014, המשיך להוציא פרויקטים עצמאיים באמצעות לייבל משלו בשם גלו גאנג, שכללו את אלבומו המשותף עם המפיק 12מיליון, Nobody והמיקסטייפ Back from the Dead 2 משנת 2014, אלבום האולפן השני שלו Bang 3 משנת 2015 והמיקסטייפ Thot Breaker משנת 2017.

ב-30 בנומבר 2017 הוציא צ'יף קיף את אלבום האולפן השלישי שלו, Dedication,<ref></ref><ref></ref> שהגיע למקום ה-97 במצעד הבילבורד 200.

ב-10 במאי 2024 הוציא לאור את אלבום האולפן החמישי שלו, Almighty So 2. האלבום הגיע למקום ה-30 במצעד הבילבורד 200.<ref></ref>

==דיסקוגרפיה==
===אלבומי אולפן===
* 2012: Finally Rich
* 2015: Bang 3
* 2015: Bang 3, pt.2
* 2017: Dedication
* 2021: 4NEM
* 2024: Almighty So 2

===מיקסטייפים נבחרים===
* 2012: Back from the dead
* 2013: Almighty so
* 2014: Back from the dead 2
* 2014: Big Gucci Sosa עם גוצ'י מיין
* 2017: Thot breaker

==קישורים חיצוניים==

* 

==הערות שוליים==

קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:מפיקי היפ הופ אמריקאים
קטגוריה:מנהלים אמריקאים
קטגוריה:שיקגו: אישים
קטגוריה:בכירים בתעשיית המוזיקה האמריקאית
קטגוריה:אמריקאים שנולדו ב-1995
באג 2011

206x206 פיקסלים
באג 2011 (בסינית פשוטה: 民国百年虫, בסינית מסורתית: , בפין-יין: Mínguó bǎinián chóng, בתרגום חופשי לעברית: באג המאה) היה בעיה אפשרית, בה מעורבים מחשבים ומערכות מחשבים בטאיוואן בלילה של 31 בדצמבר 2010 ו-1 בינואר 2011.<ref>[http://pinyin.info/news/2006/taiwans-y1c-problem/ Pinyin news » Taiwan’s Y1C problem]</ref>

בדומה לבאג 2000, איתו התמודדו חלק ניכר מהעולם לקראת שנת 2000, באג 2011 היא תופעת לוואי של השימוש של טייוואן בלוח השנה של מינגו למטרות רשמיות. לוח שנה זה מבוסס על הקמתה של הרפובליקה הסינית בשנת 1912 (שנה 1), כך ששנת 2011 בלוח השנה הגרגוריאני תואמת לשנה 100 בלוח השנה הרשמי של טייוואן, מה שהציב בעיות פוטנציאליות עבור כל תוכנית שמתייחסת לשנים רק לשנתיים כערכים דו-ספרתיים.<ref>[http://y100.dgbas.gov.tw/y100/faq/faq.asp Y1C problem FAQ] , Minguo Year 100 Problem Service Web (Traditional Chinese), Retrieve at 2010-04-27</ref>

== בעיות מדווחות ==
מכיוון שבאופן כללי רק משרדים ממשלתיים השתמשו במערכת הרשמית, ההשפעה של באג המחשבים 2011 על המגזר הפרטי הייתה מינימלית. הפוטנציאל להשפיע על מערכות ממשלתיות היה עניין אחר. עם זאת, מספר רב של מחשבים ממשלתיים כבר השתמשו במערכת תלת ספרתית לתאריכים, כאשר האפס שימש כספרה הראשונה לשנים מתחת למאה (2010 והלאה בלוח השנה הגרגוריאני).

כמה מסמכים ממשלתיים כגון רישיונות נהיגה כבר מתייחסים לשנים מעל 100; דווחו רק תקלות קלות.

חלק ממשתמשי אייפון דיווחו כי ההתראה שלהם לא פעלה ב-1 בינואר 2011.<ref></ref>

== בצפון קוריאה ==
לוח השנה הצפון קוריאני (ג'וצ'ה) הושפע באותו יום כמו טייוואן, שכן לוח השנה של צפון קוריאה מבוסס גם על אירוע שקרה בשנת 1912 – יום הולדתו של קים איל-סונג.

== ראו גם ==
* באגים הקשורים לשעה ותאריך

== קישורים חיצוניים ==
<div class="mw-content-ltr">
* [https://web.archive.org/web/20091210072831/http://y100.dgbas.gov.tw/ (Minguo Year 100 Problem Service Web (Traditional Chinese Only]
</div>
== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:באגים
קטגוריה:לוחות שנה
קטגוריה:2011
קטגוריה:הרפובליקה הסינית
2011
פטר גאבה

פטר גאבה (בבולגרית: Петър Габе; 18 בפברואר 1857, יליסבטגרד, האימפריה הרוסית (כיום אוקראינה) – 27 במרץ 1927, סופיה, ממלכת בולגריה) היה אגרונום, עיתונאי ואיש ציבור יהודי אוקראיני בולגרי. ידוע בכך שב-1894 היה היהודי הראשון שנבחר לאספה הלאומית של בולגריה. בחירתו בוטלה מטעמים אנטישמיים.

==קורות חיים==
===ראשית חייו===
נולד ב-1857 בעיר יליסבטגרד בשם פסח גבאי יזראלייביץ'. לפי חלק מהמקורות היה ממשפחה של קנטוניסטים. גאבה סיים בית ספר תיכון באודסה ובהמשך עסק בהוראה. באודסה פגש באקתרינה סמוילובנה דוּאֶל (ברוסית: Екатерина Самойловна Дуел) בתו של סוחר דגן אמיד, והשניים נישאו. גאבה התעתד להתחיל לימודים אקדמיים אך לא הותר לו להירשם בשל מוצאו היהודי. גאבה לחם במהלך המלחמה העות'מאנית-רוסית (1877–1878) במסגרת גדוד מתנדבים. בקיץ 1884 היגרו גאבה ומשפחתו לחבל דרום דוברוג'ה בשטחי נסיכות בולגריה. לפי גרסה אחת הגיעו לאור פרסומים בעיתונות הרוסית על כך שממשלת בולגריה מעודדת הגירה לשטחיה לצורכי חקלאות ולפי גרסה שנייה, נאלץ לגלות משטחי האימפריה הרוסית לאור עמדותיו הפוליטיות.

===בחירתו לאספה הלאומית ואחריתו===
גאבה התגורר בבלצ'יק והקים חווה חקלאית מודרנית לתקופתה, אשר שימשה דוגמה לאיכרי הסביבה. הוא הפך לדמות ציבורית מוערכת בקרב תושבי דרום דוברוג'ה. ב-1891 הוענקה לו אזרחות בולגרית. גאבה פרסם מספר מאמרים בעיתונות הבולגרית שעסקו בחשיבות המחקר הכלכלי והאגרונומי לצורך פיתוח החקלאות בבולגריה. כיהן כיועץ לממשלו של קונסטנטין סטואילוב וסייע בהכנת תוכנית כלכלית לפיתוח אזור דרום דוברוג'ה. ב-10 בספטמבר 1884 נערכו בחירות בבולגריה, וגאבה נבחר לציר מטעם אזור דרום דוברוג'ה, לאספה הלאומית השמינית. ב-15 באוקטובר 1894 נשבע אמונים לפרלמנט בפני הרב הראשי ליהודי בולגריה ד"ר מוריץ גרינוואלד על גבי ספר תנ"ך. גאבה הבטיח לגרינוואלד לפעול מול ממשלת בולגריה לתמיכה במערכת החינוך היהודית. התקופה בה נבחר גאבה הייתה רוויה בתקריות אנטישמיות ובכלל זה עלילות דם ופרעות בקהילות שונות, ואנטישמיות זו, קנתה לה אחיזה במערכת הפוליטית הבולגרית. כחדשיים לאחר בחירתו הועלתה בפרלמנט טענה שקרית שגאבה אינו אזרח בולגרי. כונסה ישיבת אספה לנושא ובה נאם גאבה, הזים את השמועות וציין שנבחר בקולם של איכרי דוברוג'ה ולמענם. וכך, בניגוד לזכויות המיעוט היהודי שעוגנו בחוקת טרנובו, הצביעה האספה הלאומית על הדחתו של גאבה ומינוי חבר אספה בולגרי תחתיו.

לאחר תבוסת בולגריה במלחמת הבלקן השנייה ואבדן חבל דרום דוברוג'ה לממלכת רומניה, עברה משפחת גאבה לסופיה. הוא היה פעיל בולט למען זכויות המיעוט הבולגרי בחבל דרום דוברוג'ה, ופעל להשבת החבל לבולגריה. בשל עמדותיו אלו נדון למוות שלא בפניו בפני בית דין רומני. גאבה הצטרף לתנועה הציונית בבולגריה והיה פעיל בסניף סופיה של התנועה. הוא הלך לעולמו ב-1927 בסופיה והוא בן 70 שנים. בתו הייתה המשוררת והסופרת הנודעת דורה גאבה.

==קישורים חיצוניים==

==הערות שוליים==

קטגוריה:אנשי חינוך יהודים אוקראינים
קטגוריה:יהודים חברי הפרלמנט הבולגרי
קטגוריה:פוליטיקאים יהודים בולגרים
קטגוריה:עיתונאים יהודים בולגרים
קטגוריה:פעילים ציונים בבולגריה
קטגוריה:פעילים חברתיים יהודים
קטגוריה:יהודים בצבא האימפריה הרוסית
קטגוריה:ילידי 1857
קטגוריה:נפטרים ב-1927
דורון רבינזון

דורון רבינזון (נולד ב-2 באפריל 1960) הוא כדורגלן עבר ישראלי, ששיחק בעמדת החלוץ והקיצוני שמאלי. רבינזון מזוהה בעיקר עם קבוצת מכבי פתח תקווה, בה שיחק רוב הקריירה שלו, ונחשב לאחד השחקנים הבולטים בתולדות המועדון מבחינת הבקעת שערים וכמות הופעות.

==קריירה==
בגיל 16 ערך רבינזון את הופעת הבכורה שלו במדי מכבי פתח תקווה בליגה הלאומית. רבינזון החל להופיע פעמים רבות בהרכב הקבוצה אחרי שנתיים במועדון. בעונת 1985/1986 זכה במשותף עם אורי מלמיליאן בתואר מלך שערי הליגה כשכבש 14 שערים לזכות פתח תקווה בעונה אחת. שתי עונות לאחר מכן ב-1987 עזב רבינזון את מכבי פתח תקווה ועבר ליריבה העירונית הפועל פתח תקווה שם שיחק עונה אחת וכבש 11 שערים (9 בליגה ו-2 בגביע). עונה אחת לאחר מכן חזר לקבוצתו המקורית. את הקריירה סיים רבינזון בהפועל ראשון לציון. רבינזון נחשב לחלוץ עם משחק ראש קטלני במיוחד ושימש אף כקיצוני באגף השמאלי.

במקביל להיותו כדורגלן עבד רבינזון כנהג אוטובוס בקאופורטיב "דן". לאחר פרישתו ממשחק כתב שני ספרים על המועדון ועל הקריירה שלו. כיום משמש רבינזון בין היתר כפרשן במשחקי כדורגל בליגת העל.

דורון הוא נצר למשפחת כדורגלנים במכבי פתח תקווה כאשר גם אביו - דרור רבינזון, וסבו - שמואל רבינזון שיחקו במכבי פתח תקווה.

== תארים אישיים ==
* מלך השערים של הליגה הלאומית (1): 1985/1986 (14 שערים)

==קישורים חיצוניים==

* 

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:פתח תקווה: כדורגלנים
קטגוריה:כדורגלני מכבי פתח תקווה
קטגוריה:כדורגלני הפועל פתח תקווה
קטגוריה:ישראלים שנולדו ב-1960
רוג'ר מרטי

רוג'ר מרטי (בספרדית: Roger Martí; 3 בינואר 1991 בטורנת שבספרד) הוא כדורגלן ספרדי, המשחק בעמדת החלוץ בקאדיס.

==קריירה==
כנער מרטי שיחק בקבוצת הנוער של ולנסיה ואת הקריירה הבוגרת שלו התחיל בקבוצה השנייה שלה. בינואר 2011, לאחר מספר משחקים במדי ולנסיה ב', עבר לשכנה בורג'סוט. ביולי אותה שנה כבר חתם ביריבה העירונית לבאנטה ששיחקה אז בליגה הספרדית השלישית.

מרטי עשה את הופעת הבכורה שלו במדיה ב-21 בדצמבר 2011 כשהחליף את חואנלו גומז הפצוע בניצחון 1–4 על דפורטיבו לה קורוניה בגביע המלך. הופעתו הראשונה בלה ליגה הייתה ב-15 בינואר 2012 כאשר החליף את צ'אבי טורס בעשר הדקות האחרונות של הפסד החוץ 3–0 לאתלטיק בילבאו. ארבעה ימים לאחר מכן ומרטי כבש את שערו הראשון במדיה בניצחון 0–4 נגד אלקורקון בגביע. כמו כן, השער הראשון בליגה הגיע ב-2 בדצמבר 2012, בדקות הסיום, בתיקו 1–1 נגד סלטה ויגו.

בעונת 2013/14 הושאל לריאל סרגוסה שניסתה ולעלות לליגה הבכירה. מרטי כבש במהלך העונה 12 שערים ב-36 משחקים אך הדבר לא הספיק בשביל העלייה.

ב-8 ביולי 2014 הצטרף לשורות ריאל ואיאדוליד, גם היא מהליגה השנייה, בעסקת הלוואות לאורך עונה. בעקבות פציעת ברך בספטמבר אותה שנה חזר מרטי למגרשים רק בחודש אפריל שבשנת 2015. עם חזרתו אליה בהשאלה ב-28 בינואר 2016 הוא כבש בחודש שלאחר מכן צמד בתיקו הביתי 2–2 נגד נומנסיה, וסיים את המערכה עם שמונה שערים.

מרטי חזר ללבאנטה בעונת 2016/17 כשהמועדון כעת נמצא בליגה השנייה. הוא כבש צמדים בניצחון הביתי 0–2 על אלקורקון ונגד קבוצותיו לשעבר, ריאל סרגוסה וואיאדוליד, בניצחונות הביתיים 2–4 ו-2–3 בהתאמה. בתום העונה לבאנטה זכתה בליגה והעפילה לליגה הבכירה. מבחינה אישית כבש בסך הכל 22 שערי ליגה והוצב במקום השני במלכות השערים, אחד פחות מחוסלו שמקבוצת לוגו. מרטי סבל מפציעה נוספת בברך בטרום עונת 2017/18 והושבת למשך חצי שנה. ב-29 ביוני 2018 האריך את חוזהו עד שנת 2023.

ב-20 באוקטובר 2018 שער מנקודת הפנדל בניצחון 1–2 על ריאל מדריד בסנטיאגו ברנבאו. מרטי סיים את אותה העונה, עונת 2018/2019 עם 13 שערי ליגה ובעונה שלאחר מכן, 2019/2020 עם 11 שערים.

ב-4 באוגוסט 2022 עזב את לבאנטה לאחר 11 שנים, וחתם באלצ'ה.

==תארים==
;לבאנטה
*הליגה הספרדית השנייה: 2016/17

==קישורים חיצוניים==

קטגוריה:כדורגלנים ספרדים
קטגוריה:כדורגלני לבאנטה
קטגוריה:כדורגלני ריאל סרגוסה
קטגוריה:כדורגלני ריאל ואיאדוליד
קטגוריה:כדורגלני אלצ'ה
קטגוריה:ספרדים שנולדו ב-1991
קטגוריה:כדורגלני קדיס
יורי מודין

יורי איוואנוביץ' מודין (ברוסית: Юрий Иванович Модин; 8 בנובמבר 1922, סוזדל<ref></ref> – 2007, מוסקבה) היה איש הק.ג.ב, שפיקח על "רשת קיימברידג'" בשנים 1948–1951, כאשר דונלד דוארט מקלין העביר סודות אטומיים לסובייטים. בשנת 1951 סידר מודין את עריקתם של מקלין וגאי ברג'ס. קודמיו של מודין בשליטה על רשת הריגול קיימברידג' הוצאו להורג במהלך הטיהורים הגדולים.

מודין אמר על קים פילבי בפברואר 1994:<blockquote>הוא מעולם לא גילה את האני האמיתי שלו. לא הבריטים, ולא הנשים שהוא גר איתן, וגם אנחנו עצמנו [הק.ג.ב] לא הצליחו לחדור את שריון המסתורין שלבש. ההישג הגדול שלו בריגול היה מפעל חייו וזה העסיק אותו עד יום מותו. אבל בסופו של דבר אני חושד שפילבי לעג לכולם, במיוחד לנו.</blockquote>בספרו מ-1994 חשף מודין כי בימים הראשונים מוסקבה לא ממש סמכה על סוכני רשת קיימברידג', שהעבירו מידע סודי לברית המועצות. הק.ג.ב התקשה להאמין שלגברים תהיה גישה למסמכים סודיים ביותר; הם היו חשדניים במיוחד כלפי פילבי ותהו כיצד הוא יכול להפוך לסוכן בהתחשב בעברו הקומוניסטי. על פי סקירת ספרו, "המרכז הגיע למסקנה שכל חמישתם חייבים להיות באמת קציני מודיעין בריטיים המנסים לחדור לק.ג.ב."<ref></ref>

== "האיש החמישי" ==
מודין פרסם את ספרו "Mes Camarades de Cambridge" בצרפת בשנת 1994.<ref></ref> הספר זיהה את הברון רוטשילד כחבר חשוב בטבעת המרגלים של קיימברידג'. לתרגום הבריטי, המו"ל הבריטי Headline Book Publishing, ביצע כמה שינויים, תחילה בכותרת והפך אותו ל"חמשת חבריי בקיימברידג'" עם כותרת המשנה: "בפעם הראשונה, איש הק.ג.ב. שלהם חושף את סודות המפורסמים בעולם טבעת הריגול - ברג'ס, מקלין, פילבי, בלאנט וקיירנקרוס." שנית, הכותרת שינתה שורות בעמוד 104, ואמרה כעת כי ג'ון קיירנקרוס היה האדם החמישי: בסוף שנת 1944 התווסף שמו של ג'ון קיירנקרוס, שנקרא בשם הצופן הקרליאן, לארבעת הסוכנים שהוא פיקח עליהם. הוא היה "האיש החמישי". קיירקרוס היה בשלב זה או אחר בקשר עם האחרים, אך הוא כמעט לא היה חבר בקבוצה.

המילים ששונו והוכנסו לכותרת היו המצאה, על פי מודין, שהצביע כי קיירנקרוס, לדעתו, מעולם לא היה בקשר עם אף אחד מחברי הקבוצה. עיתונאי הגרדיאן ריצ'רד נורטון-טיילור התקשר למודין לבדוק זאת ומצא אותו כועס על כך שהטענות הכוזבות, השינויים וההונאות כלפי הציבור הבריטי (ומאוחר יותר האמריקאי) הועלו מבלי להתייעץ עמו.<ref>Richard Norton-Taylor, The Guardian, 10 December 1994.</ref> אלן רוסברידגר, שהסכים עם ההערכה לפיה רוטשילד היה האיש החמישי, כתב גם בגרדיאן: "יורי מודין... אומר במהדורה האנגלית של ספרו האחרון כי קיירנקרוס היה 'האיש החמישי'. מודין אומר שמעולם לא השתמש במונח, שאינו כלול במהדורה הצרפתית של ספרו."<ref>Rusbridger, Alan, The Guardian, 10 December 1994.</ref>

בראיון לאחר פרסום הספר הכחיש יורי מודין כי כינה את רוטשילד "סוכן סובייטי כלשהו". "בגלל שהוא היה ב-MI5 הם למדו ממנו דברים. זה לא הופך אותו לאיש החמישי, והוא לא היה." כותרת ספרו של מודין עצמו מבהירה את שמם של כל חמשת קבוצת הריגול קיימברידג': חמשת חברי קיימברידג': ברג'ס, מקלין, פילבי, בלאנט וקיירנקרוס על ידי איש הק.ג.ב.<ref></ref>

יורי מודין מת בשנת 2007 במוסקבה.

== לקריאה נוספת ==
* Modin, Yuri, My Five Cambridge Friends, .

== הערות שוליים ==

קטגוריה:מרגלים למען ברית המועצות
קטגוריה:אנשי ק.ג.ב.
קטגוריה:מרגלים במלחמה הקרה
קטגוריה:רוסים שנולדו ב-1922
קטגוריה:רוסים שנפטרו ב-2007
המינהל לבטיחות ימית של סין

צוות משמר החופים האמריקני קאטר גלווסטון (רקע) יוצא לדרך לצד צוות הספינה של מינהל הבטיחות הימית של הרפובליקה העממית בסין האיקסון 31 (בחזית) שמונה קילומטרים מחוף הונולולו, 6 בספטמבר 2012.
המינהל לבטיחות ימית של הרפובליקה העממית של סין (בסינית מפושטת: 中华人民共和国海事局) היא סוכנות ממשלתית, המנהלת את כל הנושאים הקשורים לבטיחות ימית וספנות, כולל פיקוח על בטיחות ואבטחת התעבורה הימית, מניעת זיהום מספינות, פיקוח על ספינות ומתקנים ימיים, אמצעי בטיחות ניווט (כולל חיפוש וחילוץ ואספקת עזרים לניווט), ניהול מנהלי של פעולות נמל ואכיפת חוק בענייני דיני בטיחות בים. המינהל היה אחראי גם על חקירת תאונות ימיות.<ref>"[http://en.msa.gov.cn/msa/features/root/1255482092084 Accident Investigation]." Maritime Safety Administration. Retrieved on January 17, 2012.</ref> מטה המינהל נמצא ברובע דונגצ'נג, בייג'ינג.

== היסטוריה ==
הסוכנות הוקמה באוקטובר 1998,<ref>Kuehmayer, J.R. "[http://www.amem.at/pdf/AMEM_Marine_Accidents.pdf Marine Accident and Casualty Investigation Boards]." Austrian Marine Equipment Manufacturers. 17. Retrieved on 17 January 2012.</ref> על ידי מיזוג הלשכה לפיקוח על ספינות סין ולשכת הפיקוח על נמל סין לסוכנות מקיפה לענייני ים, הכפופה למשרד התחבורה של הרפובליקה העממית של סין.

המינהל היה לסוכנות המינהלית הימית היחידה שלא מוזגה לתוך משמר החופים הסיני ביוני 2013. המינהל שומר על תחום הבטיחות והבקרה עליו (עם הפעלת "משטרת התנועה הימית"), בעוד משמר החופים הסיני מרכז את כל חובות אכיפת החוק והמשטרה בנושא.

==קישורים חיצוניים==

* 

==הערות שוליים==

קטגוריה:הרפובליקה העממית של סין
The Ride (שיר)

"The Ride" (בעברית: "הנסיעה") הוא שיר שהוקלט על ידי הזמר הפולני רפאל בז'וזובסקי. השיר יצג את פולין באירוויזיון 2021.

== רקע ==
ב-23 בפברואר 2020, אליציה שמפלינסקה זכתה בקדם הפולני לאירוויזיון 2020 עם השיר "Empires". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. בניגוד לשאר המדינות אשר תכננו להשתתף באירוויזיון 2020, פולין לא הצהירה דבר בנוגע לנציג הפולני הבא. ב-12 במרץ 2021, רשות השידור הכריזה כי בז'וזובסקי נבחר לייצג את פולין באירוויזיון.

== באירוויזיון ==
המהדורה ה-65 של האירוויזיון התקיימה ברוטרדם, הולנד והורכבה משני חצאי גמר ב-18 במאי וב-20 במאי 2021, ומגמר ב-22 במאי 2021.<ref></ref> על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר.<ref name="Rules"></ref> ב-17 בנובמבר 2020, הוכרז כי פולין תופיע במחצית הראשונה של חצי הגמר השני של התחרות.<ref name="Allocation draw"></ref> ב-20 במאי 2021, בז'וזובסקי ביצע את השיר בחצי הגמר השני של התחרות וכשל בניסיון להעפיל לגמר.

==קישורים חיצוניים==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אירוויזיון 2021
קטגוריה:שירי פולין באירוויזיון
קטגוריה:שירים באנגלית
שי וואייז

שי וואייז (באנגלית: Shay Wize; נולד בשם שי מנשה לוי ב-11 בנובמבר 1991) הוא זמר-יוצר ישראלי.

אלבום הבכורה שלו "Fairytales" יצא בפברואר 2021.

== ביוגרפיה ==
שי וואייז גדל ברמת גן, לצד שלוש אחיות ואח אחד.

בשנים 2006 - 2008 למד פסנתר בקונסרבטריון רמת גן, ולימד את עצמו לנגן על גיטרה קלאסית.

למד בתיכון אורט ע"ש אבין ברמת גן.

בסיום לימודיו שירת שירות לאומי כמדריך היסטוריה וניהל את דף הפייסבוק במוזיאון בית ויצמן במכון ויצמן. אחרי שהשתחרר עסק בשיווק דיגיטלי.

== קריירה מוזיקלית ==
בשנת 2010 עזב שי וואייז את רמת גן ועבר לרחובות, שם החל בתהליך של הפקת אלבומו הראשון.

בשנת 2017 יצא הסינגל הראשון שלו מתוך האלבום שגם הוא נקרא "Fairytales" והושמע בתחנות רדיו ארציות, וכך הוציא באופן הדרגתי את השירים מהאלבום. בפברואר 2021 יצא האלבום "Fairytales"<ref></ref> באופן רשמי במהדורה מוגבלת כשחצי מעותקיו נמכרו מראש.<ref></ref> נכון לתאריך 14 במרץ 2021 - 32 ימים אחרי שהאלבום הראשון שלו "Fairytales" שוחרר הוא עבר את מאה האלף האזנות בספוטיפיי,<ref></ref> ושיריו ביוטיוב מיוזיק הגיעו ליותר מחצי מיליון האזנות. במרץ 2021 השיר "I Don't Believe In Love" והשיר "Fairytales" מהאלבום הופיעו במצעד טופ חמישים של שזאם בסיאטל וקנזס בארצות הברית.

ב-2021 שחרר שני סינגלים שאותם כתב, הלחין והפיק My Lady ואת "You". ב-5 בינואר 2023 שחרר שיר ראשון בעברית ששמו "חומות" אותו כתב, הלחין והפיק. השיר שוחרר עם קליפ אנימציה שכל פריים צויר ביד. הקליפ והשיר עוסק בחומות החברתיים של כל קבוצה חברתית בחברה הישראלית: בין גברים לנשים, חילונים דתיים ועוד.<ref></ref>

במרץ 2024 שחרר את השיר "Home". את השיר הוא כתב לפני 7 באוקטובר, ובעקבות אירועי המלחמה שינה את המילים, הלחן והעיבוד והקדיש אותו לחטופים, והופיע בחדשות הלילה של כאן 11 עם שירו החדש.

== קישורים חיצוניים ==
* 

==הערות שוליים==

קטגוריה:מוזיקאים ישראלים
קטגוריה:מלחינים ישראלים
קטגוריה:מפיקים מוזיקליים ישראלים
קטגוריה:ישראלים שנולדו ב-1991
משמר החופים של הרפובליקה העממית של סין

המשרד לביטחון פנים.]]
משמר החופים של הרפובליקה העממית של סין, רשמית חיל משמר החופים של המשטרה המזוינת העממית (בסינית מפושטת: 中国人民武装警察部队海警总队), נקרא גם לשכת משמר החופים או 'לשכת המשטרה הימית של סין' היא גוף המשמשת כגורם מתאם לחיפוש והצלה ימיים, כמו ביצוע מבצעי אכיפת חוק במים הטריטוריאליים של הרפובליקה העממית של סין. כיום זהו משמר החופים הגדול בעולם.<ref></ref><ref></ref>

משמר החופים הסיני היה בעבר הסניף הימי של כוח ביטחון הגבול של המשטרה המזוינת העממית שתחת המשרד לביטחון פנים עד שנת 2013. במרץ 2013 הודיעה סין כי תקים משמר חופים מאוחד בפיקודו של המינהל האוקיאני הממשלתי.<ref></ref> משמר החופים החדש פועל מאז יולי 2013,<ref>http://www.defensenews.com/article/20130723/DEFREG03/307230021/China-Unveils-Coast-Guard-Handle-Sea-Conflict</ref> כשהחל מ-1 ביולי 2018 הועבר משמר החופים הסיני משליטה אזרחית של מועצת המדינה, לאחריות המשטרה המזוינת העממית, ובסופו של דבר הוכנסה תחת פיקוד הוועדה הצבאית המרכזית.<ref></ref><ref>[http://www.mohrss.gov.cn/SYrlzyhshbzb/sydqjdxs/SYguowuyuanrenmian/201712/t20171208_283535.html Deployment arrangement from State Council of the People's Republic of China]</ref>

השם הרשמי של הארגון הוא "חיל משמר החופים של המשטרה המזוינת הסינית", אך "לשכת משמר החופים הסיני / משמר החופים הסיני" (中国海警局) נשמר כשם הארגון לשימוש כללי.

== תפקידים ==
משמר החופים הסיני מבצע חיפוש והצלה או סיורים על חוף הים והאוקיינוס, כולל פעולות נגד הברחות. בעת מלחמה הוא עשוי להיות נתון לשליטתו המבצעית של צי צבא השחרור העממי.

=== משימות ===
תפקידיו מגוונים אך כוללים:
* סיור במים טריטוריאליים ובשטחים שבמחלוקת
* פעילות נגד הברחות, נגד פיראטיות
* שיטור ימי ובדיקת ספינות
* ביטחון נמל וחוף
* מחקר וסקר
* חיפוש והצלה
* הגנה על דיג

ביוני 2018 הוענקו למשמר החופים הסיני זכויות ימיות ואכיפת החוק בדומה לרשויות אכיפת החוק האזרחיות על מנת לבצע מבצעים למאבק בפעילויות בלתי חוקיות, לשמור על שלום וסדר, כמו גם שמירה על הביטחון בים, בעת ביצוע חובות הקשורות לשימוש במשאבים ימיים, הגנה על הסביבה הימית, ויסות הדיג ומאבק בהברחות.<ref name="NPCObs22Jun18"></ref>

ב-22 בינואר 2021 התקבל חוק משמר החופים, המאפשר לספינות המשמר להשתמש בכוח קטלני כלפי ספינות זרות שאינן מצייתות לפקודת יציאה ממימי סין.<ref name="Law">https://www.reuters.com/article/us-china-coastguard-law-idUSKBN29R1ER</ref> החוק נכנס לתוקף ב-1 בפברואר 2021.

=== אימונים ===
משמר החופים הסיני מקיים אימונים משותפים תקופתיים עם ציים זרים, כולל שירות משמר החופים של ארצות הברית.<ref></ref> משמר החופים הסיני משתתף גם בפורום השנתי של סוכנויות משמר החופים בצפון האוקיינוס השקט באלסקה, יחד עם גופי משמר חופים של ארצות הברית, קנדה, יפן, דרום קוריאה ורוסיה. כחלק מתוכנית חילופים הוקצו חברי שירות משמר החופים הסיני לשרת בשורות משמר החופים האמריקני.<ref></ref>
ספינת משמר החופים הסיני

== קישורים חיצוניים ==

* 
* [https://web.archive.org/web/20110707051136/http://www.sinoras.cn/ חילוץ והצלה בסין]

== הערות שוליים ==

קטגוריה:משמר חופים
קטגוריה:מילואים
קטגוריה:הרפובליקה העממית של סין: צבא וביטחון
קטגוריה:ארגוני הגנה אזרחית
קטגוריה:חירום
בולגריה באירוויזיון 2021

בולגריה השתתפה באירוויזיון 2021 עם השיר "Growing Up Is Getting Old", שבוצע על ידי הזמרת הבולגרייה ויקטוריה גאורגייבה.

== לפני האירוויזיון ==
ב-25 בנובמבר 2019, רשות השידור הבולגרית הכריזה כי גאורגייבה נבחרה לייצג את בולגריה באירוויזיון 2020, עם השיר "Tears Getting Sober". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-21 במרץ, רשות השידור הבולגרית אישרה כי גאורגייבה נבחרה לייצג את בולגריה גם באירוויזיון 2021. ב-29 בינואר 2021, השיר נבחר באמצעות קדם פרטי בן שישה שירים מתוך מיני-אלבום הבכורה של גאורגייבה, A Little Dramatic.<ref></ref> ב-10 במרץ 2021 הוכרז השיר הנבחר, "Growing Up Is Getting Old".<ref name="Bulgaria"></ref>

== באירוויזיון ==
ב-20 במאי 2021, גאורגייבה ביצעה את השיר בחצי הגמר השני של התחרות, והגיעה למקום השלישי עם 250 נקודות. ב-22 במאי, בגמר התחרות, הגיעה בולגריה למקום ה-11 עם 170 נקודות.

== הערות שוליים ==

קטגוריה:בולגריה באירוויזיון
קטגוריה:מדינות באירוויזיון 2021
קטגוריה:2021 בבולגריה
דמי לובאטו: לרקוד עם השטן

דמי לובאטו: לרקוד עם השטן (באנגלית: Demi Lovato: Dancing with the Devil) היא סדרה דוקומנטרית משנת 2021, העוסקת בחייה ובקריירה של הזמרת-יוצרת והשחקנית האמריקאית דמי לובאטו. הסדרה עלתה לאוויר ביוטיוב ב-23 במרץ 2021.

== משתתפים ==
* דמי לובאטו
* אלטון ג'ון
* כריסטינה אגילרה
* מדיסון דה לה גרזה
* סירה
* דאלאס לובאטו
* מתיו סקוט מונטגומרי
* דיאנה דה לה גרזה
* אדי דה לה גרזה
* מקס לאה

== רקע ==
הודעה על הסדרה יצאה על ידי יוטיוב בחודש יוני 2020, בה הסדרה תוארה כ. מייקל ד. רטנר הוכרז כבמאי עוד באותו היום. הסדרה, המורכבת מארבעה חלקים, יצאה לאחר הסרט התיעודי של YouTube Originals בשנת 2017, Demi Lovato: Simply Complicated.<ref></ref> בינואר 2021 שיתפה לובאטו את שם הסדרה בפוסט ברשתות החברתיות וכתבה כי והיא הרגישה שזו הדרך הנכונה לעשות זאת. לובאטו הצהירה שהיא רוצה "להעמיד דברים על דיוקם" עם הסדרה ולשפוך אור על מנת היתר ומה הוביל לכך. היא גם שיתפה על הרצון לעזור לאחרים שמתמודדים עם מאבקים דומים ולקחת אחריות בעודה ממשיכה הלאה. לובאטו גם אמרה שהיא חוותה "התבגרות" אדירה במהלך חוויותיה, והיא להוטה לחלוק את זה עם אחרים.

לפני צאת הסדרה אישרה לובאטו כי לא כל הסדרה תסוב סביב השימוש שלה בסמים, וכי הסדרה עוסקת ביותר מרק החזרה שלה לצריכת הסמים וההחלמה שלה, אלה עוסקת גם בטראומות שעברה ולא עסקו בהן בעבר וגם בתעשיית המוזיקה.

== הפקה ==
הסרט בוים והופק על ידי מייקל ד. רטנר, לובאטו עצמה וסקוטר בראון, לצד אנשים נוספים. האנה לוקס דייוויס מתפקדת גם כמפיקה.<ref></ref>

== פרקים ==

== הפצה ==
בדומה ל-Simply Complicated, הסרט התיעודי מציג ראיונות עם חברים ובני משפחה המדברים על מנת יתר של לובאטו בשנת 2018 וההשלכות הבריאותיות שחוותה מהאירוע. גם אלטון ג'ון וכריסטינה אגילרה מופיעים בסדרה.<ref></ref>

==קישורים חיצוניים==

== הערות שוליים ==

קטגוריה:דמי לובאטו
קטגוריה:סדרות רשת
קטגוריה:סרטים תיעודיים על זמרות
קטגוריה:יוטיוב פרימיום: תוכן מקורי
ניסאן C80

ניסאן C80 (ביפנית: 日産・C80, באנגלית: Nissan C80) היא משאית בינונית, שיוצרה במספר תצורות מתוצרת יצרנית כלי הרכב ניסאן, אשר יוצר בין השנים 1966–1976 ביפן.

=="ניסאן C80"==
* קבינה: 2 דלתות, נהג + נוסע.
* סוגי מנועים: מנוע בנזין, מנוע דיזל.
* סוג הנעה: הנעה אחורית.
* סגנון מרכב: מסוג "Cab over" עם חזית אנכית או "פנים שטוחות", כאשר תא הנהג של המשאית יושב מעל (או מקדימה) הציר הקדמי. זה מנוגד למשאית קונבנציונלית שבה המנוע מותקן מול הנהג.

==גלריה==
<gallery mode="packed" heights="160">
קובץ:1974 Nissan C80 truck (2015-07-03).jpg | "ניסאן C80", שנת 1974
קובץ:Songthaew in Rayong 05.jpg | "ניסאן C80" (צולם בתאילנד)
</gallery>

==ראו גם==
* ניסאן

==קישורים חיצוניים==

* 

==הערות שוליים==

קטגוריה:משאיות
קטגוריה:כלי רכב שהושקו ב-1966
C80
קטגוריה:כלי רכב יפניים